जङ्गली हात्ती गाउँ पस्न थालेपछि स्थानीय त्रसित
झापाको मेचीनगर क्षेत्रमा केहिदिन यता लगातर हात्तीको हुल पस्न थालेपछि स्थानीय त्रसित भएका छन् । बाहुनडाँगी क्षेत्रमा दैनिकजसो ठूलो सङ्ख्यामा जङ्गली हात्तीको हुल आउन थालेपछि स्थानीय त्रसित हुनु परेको हो ।
विष्णुप्रसाद पोखरेलदमक, जेठ १३ गते । झापाको मेचीनगर क्षेत्रमा केहिदिन यता लगातर हात्तीको हुल पस्न थालेपछि स्थानीय त्रसित भएका छन् । बाहुनडाँगी क्षेत्रमा दैनिकजसो ठूलो सङ्ख्यामा जङ्गली हात्तीको हुल आउन थालेपछि स्थानीय त्रसित हुनु परेको हो ।हात्ती द्वन्द व्यवस्थापन समितिका अध्यक्ष हरि उप्रेतीका अनुसार भारततर्फबाट दैनिक ५० देखि एक सयको सङ्ख्यामा हुल बाँधेर जङ्गली हात्ती बाहुनडाँगी प्रवेश गर्ने गरेको छ । स्थानीय किसानहरुको अन्नबाली समेत नोक्सानी पुर्याउदै आएको छ ।विद्युतीय घेराबारा तोडेर समेत हुलका हुल हात्ती आएपछि किसानहरुको नोक्सानी गरेको र हात्ती नियण्त्रणमा समस्या भइरहेको जनाइएको छ । मेचीनगर–१ र ४ मा पर्ने क्षेत्रहरुमा भारतबाट दैनिक नियमित रुपमा हात्तीको हुल आइरहेको र स्थानीयहरुले हात्तीलाई सुरक्षित स्थलतर्फ लखेटने गरेका छन् ।थोरै सङ्ख्यामा आएका हात्तीहरु गाउँपस्ने र त्यसले क्षति पुर्याउने गरेको उप्रेतीको भनाइ  छ । ‘‘एक–दुईवटाको सङ्ख्यामा आउने गरेका हात्ती अहिले गाउँघरमा दिनहु क्षति पुर्याउने गरेका छन्,’’ उहाँले भन्नुभयो । वि.सं. २०३० सालदेखि निरन्तर छिमेकी मुलुक भारतबाट आउने हात्तीको समस्या झेल्दै आइरहेको बाहुण्डाँगीमा हालसम्म मानव हात्ती द्वन्द्व निरन्तर चलिरहेको छ । हात्ती नियण्त्रणका लागि सरकारले विद्युतीय घेराबारा र विभिन्न उपाय अपनाएपनि अहिलेसम्म यसले पनि हात्ती नेपाल प्रवेश गर्ने कार्य रोकिन सकेको छैन ।